CELEX: 62021TN0715
Language: da
Date: 2021-11-05 00:00:00
Title: Sag T-715/21: Sag anlagt den 5. november 2021 — Cellnex Telecom og Retevisión I mod Kommissionen

24.1.2022   
            
            
               DA
            
            
               Den Europæiske Unions Tidende
            
            
               C 37/42
            
         
      Sag anlagt den 5. november 2021 — Cellnex Telecom og Retevisión I mod Kommissionen
      (Sag T-715/21)
      (2022/C 37/56)
      Processprog: spansk
      
         Parter
      
      
         Sagsøgere: Cellnex Telecom, SA (Madrid, Spanien) og Retevisión I, SA (Madrid) (Ved advokaterne J. Buendía Sierra, A. Lamadrid de Pablo og N. Bayón Fernández)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Søgsmålet antages til realitetsbehandling, og der gives sagsøgerne medhold.
               
            
                  —
               
               
                  Kommissionens afgørelse af 10. juni 2021 (1) SA.28599 (C 23/2010) (ex NN 36/2010, ex CP 163/2009)) iværksat af Spanien til implementering af jordsendt digital-TV i fjerntliggende og mindre urbaniserede områder (uden for Castilla-La Mancha) annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat to anbringender.
      
                  1.
               
               
                  Første anbringende om en åbenbar tilsidesættelse af den i artikel 108, stk. 2, TEUF fastsatte procedure og om en tilsidesættelse af de proceduremæssige rettigheder, der er tillagt de interesserede parter i henhold til EU-retten.
                  
                              —
                           
                           
                              Det gøres i denne forbindelse gældende, at den nævnte tilsidesættelse beror på, at den anfægtede afgørelse, som er genstand for søgsmålet, blev vedtaget, uden at der blev vedtaget en ny indledningsafgørelse eller foretaget en ændring af den indledningsafgørelse, der gik forud for afgørelsen fra 2013, og sagsøgerne blev ikke på forhånd underrettet om Kommissionens foreløbige vurdering vedrørende selektiviteten.
                           
                        
            
                  2.
               
               
                  Andet anbringende om en retlig fejl ved anvendelsen af artikel 107, stk. 1, TEUF i forbindelse med selektivitetsbegrebet, tilsidesættelse af bevisbyrden og en begrundelsesmangel.
                  
                              —
                           
                           
                              Det gøres i denne forbindelse gældende, at Kommissionen har begået en fejl ved sin »primære« analyse af selektiviteten, idet den fandt, at referencesystemet er »de normale markedsvilkår, som virksomhederne bør operere under«, herunder alle virksomheder og erhvervssektorer. Kommissionen har begået en fejl ved sin »subsidiære« analyse af selektiviteten, idet den fandt, at satellit- og jordbaserede teknologier befinder sig i sammenlignelige situationer i forbindelse med levering af digitale TV-signaler, hvilket i den anfægtede afgørelse, som er genstand for søgsmålet, benævnes som område II.
                           
                        
            
         (1)  EUT 2021, L 417, s. 1.